钦定古今图书集成/明伦汇编/闺媛典/第225卷 > 朱氏汪氏
## 钦定古今图书集成/明伦汇编/闺媛典/第225卷 > 朱氏汪氏

按王思任《范氏双节传》：“定海县儒士范士祯妻朱氏，
二十一而寡。弟时行妻汪氏，十九而寡。舅姑先亡，家
赤贫，朱父母怜朱，讽之不答，绐其归宁为之所。朱皇
急赴溺，兄弟救免。诘朝以刀剔目，毙而复苏。寻髡发
作，婢颜自废。而汪之哭夫，目眦血裂，邻妪之语不祥，
即持斧自劈，又赖朱以免。逾年，恶少或艳之，遂缉衣”
自经，破壁捶揵，得解悬。自后二寡起居食息，若形影
也。朱举一子名我躬，汪共抚之。寒饿教读，皆二寡十
指递给。我躬举于乡，尚未成进士，以二寡老，勉领“暨
阳之铎。”